मुंबई में भी 'बुराड़ी कांड', आत्मा को बुलाने के चक्कर में 15 साल की लड़की ने की खुदकुशी, जानें पूरा मामला  
मुंबई में भी दिल्ली के 'बुराड़ी कांड' जैसा मामला
आत्मा को बुलाने के चक्कर में गई लड़की की जान
बुराड़ी में इसी चक्कर में 11 लोगों ने की थी खुदकुशी
घरवालों के मुताबिक  10 जनवरी को श्रावणी अपने घर पर लेटकर वो प्रयोग कर रही थी, तब उसकी दादी ने उसे डांटा कि ये क्या मुर्दा जैसे सोने का नाटक कर रही है. इस पर श्रावणी ने गुस्से में कहा कि आपने ये क्या किया मेरी आत्मा बाहर निकल रही थी. मैं आपको दिखाती हूं कहकर बाथरूम में चली गई जहां बाद में बेहोशी की अवस्था में मिली.
उसे अस्पताल ले जाया गया पर डॉक्टरों ने उसे मृत घोषित कर दिया. हालांकि पुलिस का मानना है कि दादी के डांटने से नाराज होकर लड़की ने बाथरूम में खुदकुशी की कोशिश की थी, बाद में अस्पताल में उसकी मौत हो गई. बता दें कि पिछले साल दिल्ली में बुराड़ी में आत्मा को बुलाने के चक्कर में एक ही परिवार के 11 लोगों ने एक साथ खुदकुशी कर ली थी.